Source: https://www.riigiteataja.ee/akt/116122010021
Timestamp: 2020-06-03 00:13:05+00:00
Document Index: 3584676

Matched Legal Cases: ['§ 2', '§ 4', '§ 5', '§ 6', '§ 7', '§ 8', '§ 9', '§ 10', '§ 101', '§ 11', '§ 121', '§ 11', '§ 11', '§ 3', '§ 4', '§ 11', '§ 11', '§ 11', '§ 101', '§ 12']

Kalastuskaardi taotlemise ja andmise kord, kalastuskaardi vorm ning püügiõiguse eest tasumist tõendavale dokumendile kantavatele andmetele esitatavad nõuded, harrastuspüügi andmete esitamise kord ja vorm, püügiandmete esitamise tähtaeg ning harrastuspüügiõiguse eest mobiilimaksega tasumise ning tasu maksmise kontrollimise nõuded ja harrastusliku kalapüügiõiguse tasu – Riigi Teataja
Kalastuskaardi taotlemise ja andmise kord, kalastuskaardi vorm ning püügiõiguse eest tasumist tõendavale dokumendile kantavatele andmetele esitatavad nõuded, harrastuspüügi andmete esitamise kord ja vorm, püügiandmete esitamise tähtaeg ning harrastuspüügiõiguse eest mobiilimaksega tasumise ning tasu maksmise kontrollimise nõuded ja harrastusliku kalapüügiõiguse tasu
Kalastuskaardi taotlemise ja andmise kord, kalastuskaardi vorm ning püügiõiguse eest tasumist tõendavale dokumendile kantavatele andmetele esitatavad nõuded, harrastuspüügi andmete esitamise kord ja vorm, püügiandmete esitamise tähtaeg ning harrastuspüügiõiguse eest mobiilimaksega tasumise ning tasu maksmise kontrollimise nõuded ja harrastusliku kalapüügiõiguse tasu - sisukord
§ 2 Kalastuskaart
2 KALASTUSKAARDI ANDMISE KORD JA KALASTUSKAARDI VORM
§ 4 Kalastuskaardi taotlemine ja taotlemisel esitatavad andmed
§ 5 Kalastuskaardi andmine
§ 6 Kalastuskaardi vorm
§ 7 Kalastuskaardile kantavad andmed ja kalastuskaardi kinnitamine
3 HARRASTUSPÜÜGI ANDMETE ESITAMISE KORD, ANDMETE ESITAMISE TÄHTAEG JA VORM
§ 8 Harrastuspüügi andmete esitamise vorm ja tähtaeg
§ 9 Harrastuspüügi andmete esitamise kord
4 HARRASTUSPÜÜGIÕIGUSE EEST TASUMIST TÕENDAVALE DOKUMENDILE KANTAVATELE ANDMETELE ESITATAVAD NÕUDED JA NÕUDED MOBIILTELEFONIGA HARRASTSUPÜÜGIÕIGUSE EEST TASUMISEL NING TASU MAKSMISE KONTROLLIMINE
§ 10 Harrastuspüügiõiguse eest tasumist tõendavale dokumendile kantavad andmed
§ 101 Mobiiltelefoniga harrastuspüügiõiguse eest tasumine ning tasu maksmise kontrollimine
§ 11 Makseandmete teatavakstegemine
5 HARRASTUSLIKU KALAPÜÜGIÕIGUSE TASU
§ 121 Harrastusliku kalapüügiõiguse tasu
RT I, 16.12.2010, 21
[RTL 2008, 64, 912 - jõust. 01.08.2008]
04.12.2006 RTL 2006, 87, 1598 17.12.2006
10.07.2008 RTL 2008, 64, 912 01.08.2008 , 1.12.2008
09.06.2010 RT I 2010, 33, 174 21.06.2010
06.12.2010 RT I, 16.12.2010, I 01.01.2011
Määrus kehtestatakse «Kalapüügiseaduse» § 11 lõigete 12, 15 ja 16 ning «Keskkonnatasude seaduse» § 11 lõike 2 punkti 3 alusel.
Määrusega kehtestatakse kalastuskaardi vorm, kalastuskaardi taotlemise ja andmise kord, harrastuspüügi andmete esitamise kord, vorm ning püügiandmete esitamise tähtaeg, harrastuspüügiõiguse eest tasumist tõendavale dokumendile kantavatele andmetele esitatavad nõuded ja mobiilimaksega harrastuspüügiõiguse eest tasumise ning tasu maksmise kontrollimise nõuded ning harrastusliku kalapüügiõiguse tasu.
§ 3. [Kehtetu – RTL 2008, 64, 912 - jõust. 01.08.2008]
2. peatükk KALASTUSKAARDI ANDMISE KORD JA KALASTUSKAARDI VORM
§ 4. Kalastuskaardi taotlemine ja taotlemisel esitatavad andmed
(1) Taotlus esitatakse elektrooniliselt, saadetakse posti teel kalastuskaardi andja aadressil või antakse kalastuskaardi andjale üle.
(2) Kalastuskaardi andjale taotluse üleandmisel registreerib kalastuskaardi andja taotluse üleandmise kuupäeva ja minuti täpsusega kellaaja.
(3) Posti teel esitatud taotluse puhul loetakse taotluse esitamise ajaks taotluse registreerimise kuupäev ja kellaaeg, mille on kalastuskaardi andja märkinud oma dokumendihaldussüsteemis.
[RT I 2010, 33, 174 - jõust. 21.06.2010]
(4) Kalapüügiseaduse § 11 lõikes 13 kehtestatud tähtajast varem esitatud taotluse jätab kalastuskaardi andja läbi vaatamata.
(5) Kalastuskaardi taotlemisel, välja arvatud elektroonilisel taotlemisel, esitatakse kalastuskaardi andjale lisas 4 toodud vormikohane taotlus. Lisas 4 toodud taotluse vormile, mille väljastab kalastuskaardi andja, võib kalastuskaardi andja lisada taotleja teavitamiseks andmed püügiruutude kohta, mis on näidatud Vabariigi Valitsuse 31. märtsi 2003. a määruse nr 104 «Kalapüügiga seonduvate andmete esitamise kord» (RT I 2003, 34, 219; 2004, 29, 202) lisas 3 toodud kaardil. Kui püügivõimalus on piiratud isendite arvuga, tuleb taotluses märkida ka püüda soovitud isendite arv.
(6) Kui taotlus antakse kalastuskaardi andjale üle teise isiku eest, siis peab taotlusele olema lisatud taotleja allkirjastatud volikiri, mis volitab teisel isikul taotleja nimel taotlust üle andma.
(7) Taotleja kinnitab taotluse oma allkirjaga. Elektrooniliselt edastatud taotlusel peab olema "Digitaalallkirja seadusega" sätestatud nõuetele vastav digitaalallkiri.
(1) Kalastuskaardi andja registreerib saabunud taotluse kohe pärast selle kättesaamist. Kalastuskaardi andja otsustab kalastuskaardi andmise või andmisest keeldumise ning teavitab tehtud otsusest taotlejat hiljemalt kümne tööpäeva jooksul taotluse saamisest taotlusel näidatud viisil või posti teel, kui taotlusel ei ole märget otsuse kättesaamise viisi kohta tehtud. Kalastuskaardi andmisest keeldumise otsus vormistatakse kirjalikult.
(2) Kalastuskaardi andmisest keeldutakse, kui taotlust ei ole võimalik rahuldada püügivõimaluste puudumise tõttu, taotletud on rohkem kui «Kalapüügiseaduse» § 11 lõigete 111 ja 112 alusel võimalik või esineb «Kalapüügiseaduse» § 11 lõikes 13 sätestatud alus kalastuskaardi andmisest keeldumiseks.
(4) Kui taotlus vastab nõuetele, ei esine aluseid kalastuskaardi andmisest keeldumiseks ning harrastuspüügiõiguse tasu on makstud, koostab kalastuskaardi andja kalastuskaardi. Kalastuskaart väljastatakse Keskkonnaametist. Kalastuskaardi taotleja soovil saadab kalastuskaardi andja kalastuskaardi postiga taotlusel näidatud postiaadressil.
(3) Kalastuskaart kinnitatakse kalastuskaardi väljaandja allkirja ja asutuse pitseriga.
3. peatükk HARRASTUSPÜÜGI ANDMETE ESITAMISE KORD, ANDMETE ESITAMISE TÄHTAEG JA VORM
(1) Andmed kalastuskaardi alusel püütud kala kohta esitatakse lisas 3 toodud vormi kohaselt.
(2) Kalastuskaardi alusel toimunud harrastuspüügi andmed esitatakse 5 päeva jooksul pärast kalastuskaardi kehtivuse lõppu.
(1) Kalastuskaardi omanik esitab käesoleva määruse §-s 8 nimetatud andmed kalastuskaardi alusel püütud kala kohta kalastuskaardi andjale sõltumata sellest, kas püügil käidi või püügil käies saaki saadi. Kui püügil ei käidud või püügil käies saaki ei saadud, märgitakse aruandelehele püügikoguseks null.
(2) Lisas 3 toodud vormi lahtrisse «püügipiirkond» märgitakse:
1) merel – Vabariigi Valitsuse 31. märtsi 2003. a määruse nr 104 «Kalapüügiga seonduvate andmete esitamise kord» lisas 3 toodud kaardil näidatud suur püügiruut, kus püügiruudud number 28-2 ja 29-2 tähistavad vastavalt Saaremaa ja Hiiumaa läänerannikut, püügiruut number 28-5 tähistab Liivi lahte, püügiruut number 29-4 tähistab Väinamerd ning 32-1 ja 32-2 tähistavad Soome lahte;
2) siseveekogul – veekogu nimi.
(3) Harrastuspüügi andmete esitamise vorm esitatakse elektrooniliselt, saadetakse tähtkirjaga või antakse kalastuskaardi andjale üle. Elektrooniliselt esitatud harrastuspüügi andmete esitamise vorm peab olema kinnitatud "Digitaalallkirja seadusega" sätestatud nõuetele vastava digitaalallkirjaga.
(4) Kalastuskaardi andja sisestab talle eelmise kuu jooksul esitatud harrastuspüügi andmed kalastuskaardi alusel püütud kala kohta internetipõhisesse andmebaasi järgmise kuu 15. kuupäevaks.
4. peatükk HARRASTUSPÜÜGIÕIGUSE EEST TASUMIST TÕENDAVALE DOKUMENDILE KANTAVATELE ANDMETELE ESITATAVAD NÕUDED JA NÕUDED MOBIILTELEFONIGA HARRASTSUPÜÜGIÕIGUSE EEST TASUMISEL NING TASU MAKSMISE KONTROLLIMINE
§ 101. Mobiiltelefoniga harrastuspüügiõiguse eest tasumine ning tasu maksmise kontrollimine
(1) Mobiilimakse puhul kontrollitakse harrastuspüügiõiguse tasu maksmist ja sellest tuleneva püügiõiguse olemasolu isikuttõendava dokumendi alusel isikoodi või selle puudumisel sünniaja järgi.
(2) Mobiilimaksega harrastuspüügiõiguse eest tasumisel tuleb helistades sisestada mobiiltelefonilt järgmised andmed:
1) lühinumber;
2) harrastuskalapüügi õiguse perioodi kestvust kinnitav kood;
3) selle isiku isikukood või selle puudumisel sünniaeg, kes harrastuspüügiõiguse eest tasus või kui tasutakse teise isiku eest, selle isiku isikukood või sünniaeg, kelle eest harrastuspüügiõigus tasuti.
(3) Mobiiltelefoniga harrastuspüügiõiguse eest tasumisel saab isik kinnituse makse tasumise ja teavituse harrastuspüügiõiguse kehtivuse alguse ja lõppemise kohta lühisõnumitega. Harrastuspüügiõiguse tasu maksmisel mobiiltelefoniga ühe päeva pikkuse perioodi eest saab isik kinnituse makse tasumise ja harrastuspüügiõiguse kehtivuse alguse kohta ühe lühisõnumiga. Juhised mobiiltelefoniga harrastuspüügiõiguse eest tasumisel ja teate tasu maksmise ebaõnnestumise ning selle põhjuse kohta saab isik häälkäsklustega.
(4) Harrastuspüügiõiguse eest tasumiseks tehakse mobiilimakse lühinumber teatavaks väljaandes Ametlikud Teadaanded ning Keskkonnaministeeriumi veebilehel.
5. peatükk HARRASTUSLIKU KALAPÜÜGIÕIGUSE TASU
§ 12. [Kehtetu – RTL 2008, 64, 912 - jõust. 01.08.2008]
1) 1 päeva eest - 0,95 eurot;
2) nädala eest – 1,59 eurot;
3) 6 kuu eest – 7,66 eurot;
4) 12 kuu eest – 11,50 eurot.
[RT I, 16.12.2010, I - jõust. 01.01.2011]
(3) Käesoleva paragrahvi lõikes 2 toodud püügiõiguse tasule lisandub teenustasu vastavalt panga hinnakirjale panga maksekorraldusega harrastuspüügiõiguse tasu ülekandmisel ja teenustasu vastavalt teenuse hinnakirjale harrastuspüügiõiguse eest tasumisel mobiilimaksega.